**Προεδρικές εκλογές** διεξήχθησαν στη Σλοβακία στις 16 Μαρτίου 2019, με τον δεύτερο γύρο να διεξάγεται στις 30 Μαρτίου 2019. Ο απερχόμενος πρόεδρος Αντρέι Κίσκα δεν διεκδίκησε ξανά το προεδρικό αξίωμα.

Στον πρώτο γύρο δεν υπήρχε κάποιος υποψήφιος που να εξασφαλίσει την απαιτούμενη πλειοψηφία για να εκλεγεί πρόεδρος. Προηγήθηκε η Ζουζάνα Τσαπούτοβα με ποσοστό 40,5% έναντι 18,66% για τον δεύτερο Μάρος Σέφκοβιτς. Στον 2ο γύρο η Τσαπούτοβα αναμετρήθηκε με τον Σέφκοβιτς, κερδίζοντας τελικά τις εκλογές με ποσοστό 58,4% έναντι 41,5 για τον Σέφκοβιτς.

Η ορκωμοσία της νέας προέδρου, η οποία έγινε η πρώτη γυναίκα και η νεότερη πρόεδρος στη χώρα της, έγινε στις 15 Ιουνίου.

Εκλογικό σύστημα
----------------

Ο Πρόεδρος της Σλοβακίας εκλέγεται με την ψήφο του λαού από το 1999 για πενταετή θητεία. Ο ρόλος του είναι περιορισμένος, όμως όχι απλώς εθιμοτυπικός. Διορίζει τον Πρωθυπουργό και έχει δικαίωμα να ασκήσει βέτο σε νομοσχέδια (αν δεν έχουν επιβεβαιωθεί με πλειοψηφία των δύο τρίτων) και επίσης διορίζει τους ανώτατους δικαστές.

Η εκλογή του Προέδρου γίνεται σε δύο γύρους. Για να εκλεγεί κάποιος ή κάποια πρόεδρος, θα πρέπει να συγκεντρώσει το 50%+1 των ψήφων στον 1ο γύρο. Οι δύο πρώτοι υποψήφιοι που προηγήθηκαν στον 1ο γύρο αναμετρώνται σε έναν δεύτερο και τελικό γύρο.

Προκειμένου μια υποψηφιότητα να είναι έγκυρη, το Σύνταγμα της Σλοβακίας απαιτεί την συγκέντρωση 15.000 υπογραφών από σλοβάκους πολίτες ή την υποστήριξη των 15 από τους συνολικά 150 βουλευτές στη βουλή. Ο υποψήφιος πρέπει να έχει δικαίωμα ψήφου, να είναι πάνω από 40 ετών και να έχει παραιτηθεί από οποιοδήποτε άλλο δημόσιο αξίωμα. Το όριο θητειών του είναι μέχρι δύο προεδρικές θητείες.

Αποτελέσματα
------------

| Υποψήφιος | Κόμμα | 1ος γύρος | 2ος γύρος |
| --- | --- | --- | --- |
| Ψήφοι | % | Ψήφοι | % |
| Ζουζάνα Τσαπούτοβα | Προοδευτική Σλοβακία | 870.415 | 40,57 | 1.056.582 | 58,41 |
| Μάρος Σέφκοβιτς | Ανεξάρτητος | 400.379 | 18,66 | 752,403 | 41,59 |
| Στέφαν Χάραμπιν | Ανεξάρτητος | 307.823 | 14,35 |  |
| Μαριάν Κοτλέμπα | Κοτλέμπα – Λαϊκό Κόμμα Η δική μας Σλοβακία | 222.935 | 10,39 |
| Φράντισεκ Μίκλοσκο | Ανεξάρτητος | 122.916 | 5,73 |
| Μπέλα Μπουγκάρ | Most–Híd | 66.667 | 3,11 |
| Μίλαν Κράινιακ | Είμαστε Οικογένεια | 59.464 | 2,77 |
| Έντουαρντ Χμέλαρ | Ανεξάρτητος | 58.965 | 2,75 |
| Μάρτιν Ντάνο | Ανεξάρτητος | 11.146 | 0,52 |
| Ρόμπερτ Σβετς | Ανεξάρτητος | 6.567 | 0,31 |
| Γιουράι Ζαμπόινικ | Ανεξάρτητος | 6.219 | 0,29 |
| Ιβάν Ζούζουλα | Σλοβακικό Συντηρητικό Κόμμα | 3.807 | 0,18 |
| Μποχουμίλα Ταουχμάνοβα | Ανεξάρτητος | 3.535 | 0,16 |
| Ρόμπερτ Μίστρικ | Ανεξάρτητος | 3.318 | 0,15 |
| Γιόζεφ Μένιχαρτ | Κόμμα της Ουγγρικής Κοινότητας | 1.208 | 0,06 |
| Άκυρα/λευκά ψηφοδέλτια | 13.495 | – | 38.432 | – |
| **Σύνολο** | **2.158.859** | **100** | **1.847.417** | **100** |
| Εγγεγραμμένοι ψηφοφόροι/συμμετοχή | 4.429.033 | 48,74 | 4.419.883 | 41,80 |
| Πηγή: Statistics.sk (1ος γύρος), Statistics.sk (2ος γύρος) |

Παραπομπές
----------

1. ↑  Vilikovská, Zuzana (12 Δεκεμβρίου 2008). «NGOs ask Paška not to advance date of election». *The Slovak Spectator* (στα Αγγλικά). Ανακτήθηκε στις 1 Απριλίου 2019.
2. ↑  «The Slovak Republic Presidential Election, 3 April 2004: OSCE/ODIHR Election Assessment Report». Warsaw: Organization for Security and Co-operation in Europe, Office for Democratic Institutions and Human Rights. 9 Ιουνίου 2004. σελ. 2. Ανακτήθηκε στις 1 Απριλίου 2019.
3. ↑  Brzezinski, M. (29 Οκτωβρίου 1997). *The Struggle for Constitutionalism in Poland* (στα Αγγλικά). Springer. σελίδες 214–16. ISBN 9780230508620.
4. ↑  Bálint, Tomas (11 Μαρτίου 2019). «Slovakian Presidential Election: Is there an upset on the cards?».
5. ↑  «Slovak Republic Presidential Election, 16 March 2019: ODIHR Needs Assessment Mission Report: 3-5 December 2018». Warsaw: Organization for Security and Co-operation in Europe, Office for Democratic Institutions and Human Rights. 22 Ιανουαρίου 2019. σελ. 5. Ανακτήθηκε στις 1 Απριλίου 2019.
6. 1 2  Αποσύρθηκε, αλλά παρέμεινε στο ψηφοδέλτιο.